PATVIRTINTA

Direktoriaus 2023 m. gegužės 8 d.

įsakymu Nr. O1-261 (BP)

**MAŽEIKIŲ POLITECHNIKOS MOKYKLOS**

**2023 METŲ MOKINIŲ PRIĖMIMO TVARKOS APRAŠO IŠRAŠAS**

**II SKYRIUS**

**PRAŠYMŲ PRIIMTI MOKYTIS PAGAL BENDROJO UGDYMO PROGRAMAS PATEIKIMAS**

5. Priėmimas mokytis pagal pagrindinio ugdymo II dalies programą I klasėje (9 klasėje):

5.1. priėmimą mokytis pagal pagrindinio ugdymo II dalies programą I klasėje (9 klasėje) organizuoja MPM;

5.2. mokytis I klasėje (9 klasėje) priimami mokiniai, baigę pagrindinio ugdymo programos I dalies programą ir perkelti mokytis į aukštesnę klasę;

5.3. prašymą ir dokumentus priimti mokytis stojantieji pateikia **iki 2023 m. rugpjūčio 31 d.;**

5.4. stojantieji, pageidaujantys mokytis I klasėje (9 klasėje), o nepilnamečių mokinių tėvai (globėjai, rūpintojai) prašymą su dokumentais pateikia atvykę į MPM (Ventos g. 18, Mažeikiai) arba atsiunčia elektroniniu paštu priemimas@mazeikiupm.lt Prašymų formas patalpintos MPM svetainėje adresu <http://www.mazeikiupm.lt> Stojantieji, dokumentus pateikę elektroniniu paštu, dokumentų originalus privalo pristatyti MPM iki mokslo metų pradžios;

5.5. stojantieji pateikia šiuos dokumentus:

5.5.1. prašymą dėl priėmimo mokytis;

5.5.2. pasą arba asmens tapatybės kortelę (tapatybės patvirtinimui);

5.5.3. gimimo liudijimą (tapatybės patvirtinimui);

5.5.4. 8 klasės mokymosi pasiekimų pažymėjimo originalą (stojantys į I-ą klasę (9 klasę));

5.5.5. Vaiko sveikatos pažymėjimą (forma 027-1/a, parengta pagal Statistinės apskaitos formą Nr. 027-1/a „Vaiko sveikatos pažymėjimas“, patvirtintą Lietuvos Respublikos sveikatos apsaugos ministro 2004 m. gruodžio 24 d. įsakymu Nr. V-951 „Dėl statistinės apskaitos formos Nr. 027-1/A „Vaiko sveikatos pažymėjimas“ patvirtinimo“ – gali būti pateikta iki 2023 m. rugsėjo 15 d.);

5.5.6. fotonuotrauką (3x4 cm);

5.5.7. asmenys, turintys specialiųjų ugdymosi poreikių dėl įgimtų ar įgytų sutrikimų, papildomai pateikia atitinkamus dokumentus:

5.5.7.1. pedagoginės psichologinės tarnybos ar švietimo pagalbos tarnybos pažymą dėl nustatytų specialiųjų ugdymosi poreikių;

5.5.7.2. gydytojo oftalmologo regėjimo būklės įvertinimą, jei asmuo turi regėjimo sutrikimų;

5.5.7.3. gydytojo surdologo klausos įvertinimą su klausos tonine audiograma, jei asmuo turi klausos sutrikimų;

5.5.7.4. fizinės medicinos ir reabilitacijos gydytojo ir (ar) gydytojo ortopedo ir (ar) gydytojo neurologo fizinės ir judėjimo būklės įvertinimą, jei asmuo turi fizinių ir judėjimo sutrikimų;

5.5.7.5. gydytojo psichiatro įvertinimą ir rekomendaciją, jei asmuo turi elgesio ir (ar) emocijų sutrikimų;

5.5.7.6. sveikatos priežiūros įstaigos gydytojų rekomendaciją, jei asmuo serga lėtine liga;

5.5.8. stojančiojo anketą;

5.6. mokinių priėmimą vykdo MPM direktoriaus įsakymu sudaryta Mokinių priėmimo komisija;

5.7. mokinių priėmimo komisijos posėdžiai vyks **2023 m. liepos 25–26 d. ir 2023 m. rugpjūčio 31 d.**

6. Priėmimas su suaugusiųjų III ar IV klases (11 ar 12 klases):

6.1. **į III klasę (11 klasę) pagal Suaugusiųjų vidurinio ugdymo programą iki 2023 m. lapkričio 1 d.;**

6.2. **į IV klasę (12 klasę) pagal Suaugusiųjų vidurinio ugdymo programą iki 2023 m. rugsėjo 22 d.**

6.3. į suaugusiųjų klases priimami asmenys nuo 18 metų;

6.4. mokiniai, pageidaujantys mokytis  pagal suaugusiųjų bendrojo ugdymo programą, direktoriui pateikia dokumentus:

6.4.1. prašymą;

6.4.2. asmens tapatybę patvirtinantį dokumentą;

6.4.3. išsilavinimo liudijantį dokumentą;

6.4.4. santuokos liudijimą (jei išsilavinimo dokumente ir asmens tapatybę patvirtinančiame dokumente nesutampa pavardės);

6.4.5. vieną nuotrauką (3x4 cm);

6.4.6. sveikatos pažymą (jei asmuo yra nepilnametis);

6.5. stojantieji, pageidaujantys mokytis III ar IV klasėje (11 ar 12 klasėje), prašymą su dokumentais pateikia atvykę į MPM (Ventos g. 18, Mažeikiai) arba atsiunčia elektroniniu paštu priemimas@mazeikiupm.lt prašymų formos patalpintos MPM svetainėje adresu <http://www.mazeikiupm.lt> Stojantieji, dokumentus pateikę elektroniniu paštu, dokumentų originalus privalo pristatyti MPM.